### Beslutning

Sagens behandling udsat.

Ansøgning om dispensation fra byggefelt H i delområde I i lokalplan nr. 815 – Blandet byområde på [adresse].

### Resumé

Der er søgt om at opføre højhusbyggeriet Lighthouse med erhverv og bolig i byggefelt H i delområde I i lokalplan nr. 815.

 Projektet forudsætter, at der meddeles dispensation fra bestemmelser i lokalplanen.

 En nabohøring har medført en række indsigelser. I indsigelserne peges der hovedsageligt på basens udformning, udsigtsforringelse, reduktion af promenade og fællesarealer, samt at den ændrede placering ikke er i linje og harmoni med den øvrige bebyggelse.

 Selve dispensationsansøgningen angår dog alene placeringen af højhuset, og der er endnu ikke taget stilling til basens udformning.

 Teknik og Miljø vurderer ikke, at en dispensation vil medføre udsigtsforringelse eller en reduktion af promenaden. Der vil ikke ske en ændring i arealerne udlagt til fælles opholdsarealer, men der vil ske en mindre ændring i de arealer, der er udlagt til færdsels- og opholdsareal.

 Teknik og Miljø vurderer endvidere ikke, at den ændrede placering vil medføre en disharmoni med den øvrige bebyggelse på [adresse]

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne dispensationer.

### Sagens forløb

05-04-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 09-04-2018 Magistraten
Fremsendes til [adresse] med bemærkning, at Magistraten i mødet den 9. april 2018 anbefaler, at byrådet tiltræder Magistratsafdelingen for Teknik og Miljøs indstilling af 26. marts 2018.

 Klaus Thygesen tog forbehold.
 18-04-2018 Aarhus Byråd
Sagens behandling blev udsat  i byrådets møde den 18. april 2018.
 02-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. maj 2018.
 07-05-2018 Teknisk Udvalg
Sagens behandling udsat.
 16-05-2018 Teknisk Udvalg
Beslutning ikke frigivet